Bata bukini mabawa-kijani
Ndege huyo ni ndege wa maji mkubwa kabisa duniani. Urefu wake ni sm 75-115 na uzito ni kg 4-6.8 (kwa nadra hadi kg 10). Madume ni wakubwa kuliko majike na nususpishi P. g. niger ni mdodo kuliko P. g. gambensis. Upana wa mabawa ni sm 150-200. Rangi yao inaonekana nyeusi kutoka mbali, lakini kutoka karibu mng'ao kijani unaweza kuonwa. Ndege akiruka mabaka makubwa meupe yanaonekana kwenye mbele ya mabawa. Domo na miguu ni myekundu na madume wana paji jekundu pia.